b'\n_START_ARTICLE_\nMazda CX-7\n_START_SECTION_\nYleist\xc3\xa4\n_START_PARAGRAPH_\nAuton alustarakenne oli t\xc3\xa4ysin uusi, mutta etujousitus oli per\xc3\xa4isin Mazda MPV:st\xc3\xa4 ja takajousitus Mazda5:st\xc3\xa4. Monet neliveto-osat ovat Mazda6 MPS -mallista, kuten my\xc3\xb6s 2,3-litrainen turboahdettu moottori. Ainoa vaihteistovaihtoehto oli aluksi kuusivaihteinen manuaalivaihteisto. Mazdan mallistossa CX-7 sijoittui Mazda CX-5:n ja Mazda CX-9:n v\xc3\xa4liin. Auto suunnittelussa on noudatettu Mazdan Zoom-Zoom-filosofiaa, ja pyrkimyksen\xc3\xa4 on ollut valmistaa urheiluauton ja SUV:n yhdistelm\xc3\xa4 - Sport Crossover SUV._NEWLINE_Vuoden 2010 Euro NCAP -kolaritestist\xc3\xa4 CX-7 sai tulokseksi nelj\xc3\xa4 t\xc3\xa4hte\xc3\xa4 viidest\xc3\xa4.\n_START_SECTION_\nTekniikka\n_START_PARAGRAPH_\nJousitus on t\xc3\xa4ydellinen erillisjousitus, joka renkaassa on j\xc3\xa4\xc3\xa4hdytetyt levyjarrut ja vakiovarusteita ovat my\xc3\xb6s lukkiutumattomat ABS-jarrut, ajovakauden hallintaj\xc3\xa4rjestelm\xc3\xa4 ja luistonesto. Saatavilla oli etuveto ja Torque-Split-neliveto kahdella tietokoneohjatulla magneettikytkimell\xc3\xa4. Kaikki Suomessa myydyt autot oli varustettu nelivedolla ja 6-portaisella manuaalivaihteistolla.'